
RAPORT  COMUN 

asupra 
proiectului de Lege privind aprobarea Ordonanţei Guvernului nr.17/2008 pentru modificarea şi completarea Ordonanţei de urgenţă a Guvernului nr. 115/2004 privind salarizarea şi alte drepturi ale personalului contractual din unităţile sanitare publice din sectorul sanitar 
(PLx 265/2008),

proiectului de lege pentru completarea art.13 din Ordonanţa de urgenţă a Guvernului nr.115/2004 privind salarizarea şi alte drepturi ale personalului  contractual din unităţile sanitare publice din sectorul sanitar 
(Plx 304/2007) 
şi asupra propunerii legislative de modificare şi completare a Legii nr.125/2005 privind salarizarea personalului sanitar pentru aprobarea Ordonanţei de urgenţă a Guvernului nr. 115/2004 privind salarizarea şi alte drepturi ale personalului contractual din unităţile sanitare publice din sectorul sanitar 

(Plx 324/2008)
Cu adresele nr.PLx 265 din 5 mai 2008, nr.Plx 304 din 25 aprilie 2007 şi nr.Plx 324 din 12 mai 2008, Comisia pentru sănătate  şi familie şi Comisia pentru muncă şi protecţie socială au fost sesizate cu dezbaterea, în fond, a proiectului de Lege privind aprobarea Ordonanţei Guvernului nr.17/2008 pentru modificarea şi completarea Ordonanţei de urgenţă a Guvernului nr.115/2004 privind salarizarea şi alte drepturi ale personalului contractual din unităţile sanitare publice din sectorul sanitar (PLx 265/2008), a proiectului de lege pentru completarea art.13 din Ordonanţa de urgenţă a Guvernului nr.115/2004 privind salarizarea şi alte drepturi ale personalului  contractual din unităţile sanitare publice din sectorul sanitar (Plx 304/2007) şi a propunerii legislative de modificare şi completare a Legii nr.125/2005 privind salarizarea personalului sanitar pentru aprobarea Ordonanţei de urgenţă a Guvernului nr.115/2004 privind salarizarea şi alte drepturi ale personalului contractual din unităţile sanitare publice din sectorul sanitar (Plx 324/2008). 
La întocmirea raportului, comisiile au avut în vedere:

· pentru PLx 265/2008: avizul Consiliului Legislativ nr.98/29.01.2008 şi avizul Comisiei juridice, de disciplină şi imunităţi(nr.31/418/12.05.2008;
· pentru Plx 324/2008: avizul Consiliului Legislativ nr.1628/26.11.2007, avizul Consiliului Economic şi Social nr.283/12.02.2008, avizul Comisiei juridice, de disciplină şi imunităţi nr.31/485/17.06.2008 şi punctul de vedere negativ al Guvernului nr.62/11.01.2008.

· pentru Plx 304/2007: avizul Consiliului Legislativ nr.1652/4.12.2006, avizul Comisiei juridice, de disciplină şi imunităţi nr.31/506/07.05.2007 şi punctul de vedere negativ al Guvernului nr.3826/14.12.2006. 

De asemenea, Comisia pentru sănătate şi familie a luat în discuţie şi punctele de vedere ale Ministerului Sănătăţii Publice nr.29886 din 20.05.08, nr.EN 4029 din 15.05.2008 şi nr.29021 din 8.05.2007.
Proiectul de lege pentru aprobarea Ordonanţei Guvernului nr.17/2008 pentru modificarea şi completarea Ordonanţei de urgenţă a Guvernului nr.115/2004 privind salarizarea şi alte drepturi ale personalului contractual din unităţile sanitare publice din sectorul sanitar are ca obiect de reglementare stoparea deficitului de personal de specialitate din sistemul sanitar. În acest scop, prin ordonanţă se majorează salariile de bază, după cum urmează: cu 11% în două etape, respectiv cu 6% din aprilie 2008 şi cu 5% din octombrie 2008, iar pentru personalul TESA cu 10% pentru personalul cu studii superioare, cu 15% pentru personalul cu studii superioare de scurtă durată, postliceale şi pentru personalul cu studii medii.
 Proiectul de Lege pentru completarea art.13 din Ordonanţa de urgenţă a Guvernului nr.115/2004 privind salarizarea şi alte drepturi ale personalului  contractual din unităţile sanitare publice din sectorul sanitar (Plx 304/2007) are ca obiect de reglementare extinderea sporurilor prevăzute la acest articol pentru toate  categoriile de personal. 
Propunerea legislativă de modificare şi completare a Legii nr.125/2005 privind salarizarea personalului sanitar pentru aprobarea Ordonanţei de urgenţă a Guvernului nr.115/2004 privind salarizarea şi alte drepturi ale personalului contractual din unităţile sanitare publice din sectorul sanitar (Plx 324/2008) are ca obiect de reglementare majorarea salariului brut al cadrelor medicale cu 100%, începând cu data de 1 decembrie 2008.


Toate cele trei proiecte de acte normative asupra cărora s-a întocmit prezentul raport, fac parte din categoria legilor ordinare, în conformitate cu prevederile art.73 din Constituţia României, republicată.
Proiectele de acte normative asupra cărora s-a întocmit prezentul raport sunt de competenţa decizională a Camerei Deputaţilor, potrivit art.75 din Constituţia României, republicată şi art.92 alin.(9) din Regulamentul Camerei Deputaţilor, republicat.

La dezbaterile proiectelor în cadrul Comisiei pentru sănătate şi familie din 26-29 august 2008 au participat 14 deputaţi din cei 14 membri ai comisiei. 

Raportul a fost adoptat cu 12 voturi pentru şi 2 împotrivă.

La dezbaterile proiectelor în cadrul Comisiei pentru muncă şi protecţie socială din 5 iunie 2007, 2 iulie 2008 şi 26 august 2008 au participat 19 deputaţi, 17 deputaţi, respectiv 18 deputaţi din cei 19 membri ai comisiei.
Raportul a fost adoptat cu unanimitate de voturi.
În conformitate cu prevederile art.68 alin.(1) din Regulamentul Camerei Deputaţilor, republicat, comisiile au întocmit un singur raport pentru cele trei proiecte de acte normative menţionate, întrucât au acelaşi obiect de reglementare. 
În consecinţă, în conformitate cu prevederile art.68 alin.(2) din Regulamentul Camerei Deputaţilor, Comisiile au reţinut proiectul de Lege privind aprobarea Ordonanţei Guvernului nr.17/2008 pentru modificarea şi completarea Ordonanţei de urgenţă a Guvernului nr.115/2004 privind salarizarea şi alte drepturi ale personalului contractual din unităţile sanitare publice din sectorul sanitar (PLx 265/2008) ca proiect de bază, pentru care se va întocmi un raport de aprobare, iar celelalte 2 proiecte se resping.


Comisiile propun plenului Camerei Deputaţilor respingerea proiectului de lege pentru completarea art.13 din Ordonanţa de urgenţă a Guvernului nr.115/2004 privind salarizarea şi alte drepturi ale personalului  contractual din unităţile sanitare publice din sectorul sanitar (Plx 304/2007) întrucât nu se justifică acordarea unor astfel de sporuri deoarece, prin Ordinul ministrului sănătăţii nr.721/2005, cu modificările aduse prin Ordinul ministrului sănătăţii nr.171/2006, au fost stabilite locurile de muncă, categoriile de personal şi mărimea corectă a sporurilor în raport cu condiţiile în care se desfăşoară activitatea, precum şi condiţiile de acordare a acestora, iar nominalizarea personalului care beneficiază de spor pe locuri de muncă se face de către şeful ierarhic superior cu consultarea sindicatelor semnatare ale contractelor colective de muncă la nivel de ramură sindicală. 

Comisiile propun plenului Camerei Deputaţilor respingerea propunerii legislative de modificare şi completare a Legii nr.125/2005 privind salarizarea personalului sanitar pentru aprobarea Ordonanţei de urgenţă a Guvernului nr.115/2004 privind salarizarea şi alte drepturi ale personalului contractual din unităţile sanitare publice din sectorul sanitar (Plx 324/2008) întrucât dublarea salariilor personalului contractual din unităţile sanitare publice ar crea presiuni inflaţioniste suplimentare, iar iniţiatorii nu precizează sursele de finanţare, încălcându-se astfel prevederile art.15 alin.(1) din Legea nr.500/2002 privind finanţele publice, cu modificările şi completările ulterioare, precum şi cele ale art.138 alin.(5) din Constituţia României.


În urma finalizării dezbaterilor, Comisia pentru sănătate  şi familie şi Comisia pentru muncă şi protecţie socială propun plenului Camerei Deputaţilor aprobarea proiectului de Lege privind aprobarea Ordonanţei Guvernului nr.17/2008 pentru modificarea şi completarea Ordonanţei de urgenţă a Guvernului nr.115/2004 privind salarizarea şi alte drepturi ale personalului contractual din unităţile sanitare publice din sectorul sanitar (PLx 265/2008) cu amendamente, după cum urmează: 

I. Amendamente admise
În cursul dezbaterilor, următoarele amendamente au fost adoptate:

	Nr.

crt.
	Text ordonanţă
	Text adoptat de Senat
	Text propus de Comisii
(autorul amendamentului)
	Motivare

	1.
	__
	Titlul legii

Lege privind aprobarea Ordonanţei Guvernului nr.17/2008 pentru modificarea şi completarea Ordonanţei de urgenţă a Guvernului nr.115/2004 privind salarizarea şi alte drepturi ale personalului contractual din unităţile sanitare publice din sectorul sanitar


	Nemodificat
	

	2.
	__

	ARTICOL UNIC. - Se aprobă Ordonanţa Guvernului nr.17 din 30 ianuarie 2008 pentru modificarea şi completarea Ordonanţei de urgenţă a Guvernului nr.115/2004 privind salarizarea şi alte drepturi ale personalului contractual din unităţile sanitare publice din sectorul sanitar, adoptată în temeiul art.1 pct.V.2 din Legea nr.373/2007 privind abilitarea Guvernului de a emite ordonanţe, publicată în Monitorul Oficial al României, Partea I, nr.83 din 1 februarie 2008, cu următoarea completare:

	ARTICOL UNIC. - Se aprobă Ordonanţa Guvernului nr.17 din 30 ianuarie 2008 pentru modificarea şi completarea Ordonanţei de urgenţă a Guvernului nr.115/2004 privind salarizarea şi alte drepturi ale personalului contractual din unităţile sanitare publice din sectorul sanitar, adoptată în temeiul art.1 pct.V.2 din Legea nr.373/2007 privind abilitarea Guvernului de a emite ordonanţe, publicată în Monitorul Oficial al României, Partea I, nr.83 din 1 februarie 2008, cu următoarele modificări şi completări:
	Pentru respectarea normelor de tehnică legislativă. 


	3.
	Titlul ordonanţei

Ordonanţă  pentru modificarea şi completarea Ordonanţei de urgenţă a Guvernului nr.115/2004 privind salarizarea şi alte drepturi ale personalului contractual din unităţile sanitare publice din sectorul sanitar


	Nemodificat 
	Nemodificat
	

	4.
	ART.I. - Ordonanţa de urgenţă a Guvernului nr.115/2004 privind salarizarea şi alte drepturi ale personalului contractual din unităţile sanitare publice din sectorul sanitar, publicată în Monitorul Oficial al României, Partea I, nr.1.138 din 2 decembrie 2004, aprobată cu modificări şi completări prin Legea nr.125/2005, cu modificările şi completările ulterioare, se modifică şi se completează după cum urmează:

	Nemodificat 
	Nemodificat
	

	5.
	1. Articolul 5 se modifică şi va avea următorul cuprins:

"Art.5. - (1) Salariile de bază sunt prevăzute în:

    a) anexele nr. I - V, pentru personalul de execuţie, şi sunt diferenţiate pe funcţii, grade şi trepte profesionale;

    b) anexa nr. VI, pentru personalul cu funcţii de conducere care face parte din comitetul director al spitalelor publice;

    c) anexa nr. VII, pentru personalul cu funcţii de conducere din cadrul Institutului Naţional de Hematologie Transfuzională «Prof. dr. C.T. Nicolau» Bucureşti şi din centrele de transfuzie sanguină regionale, judeţene şi al municipiului Bucureşti;

    d) anexa nr. VIII, pentru personalul cu funcţii de conducere care face parte din comitetul director al serviciilor de ambulanţă;

    e) anexa nr. IX, pentru personalul cu funcţii de conducere din cadrul Centrului Naţional pentru Organizarea şi Asigurarea Sistemului Informaţional şi Informatic în Domeniul Sănătăţii Bucureşti.

    (2) În trimestrul I al anului 2008 salarizarea personalului contractual din unităţile sanitare publice din sectorul sanitar se face potrivit anexelor la prezenta ordonanţă de urgenţă.

    (3) Prin excepţie de la prevederile alin. (2), salariile de bază care sunt sub nivelul salariului de bază minim brut pe ţară se stabilesc la 500 lei lunar, începând cu luna ianuarie 2008.

    (4) Începând cu data de 1 aprilie 2008, salariile de bază la limita minimă prevăzute în anexele nr. I - V sunt ierarhizate pe funcţii, grade şi trepte profesionale, în funcţie de nivelul de studii.

    (5) Salariile de bază individuale ale personalului contractual de execuţie din sectorul sanitar avute la data de 31 martie 2008, salariile de bază la limita minimă ierarhizate potrivit prevederilor alin. (4), precum şi salariile de bază la limita maximă se majorează în două etape, astfel:

    a) cu 6%, începând cu data de 1 aprilie 2008, faţă de nivelul din luna martie 2008;

    b) cu 5%, începând cu data de 1 octombrie 2008, faţă de nivelul din luna septembrie 2008.

    (6) Prevederile alin.(5) se aplică şi pentru personalul contractual la care este stabilit un singur nivel al salariului de bază.

    (7) Salariile de bază individuale calculate pentru cele două etape de majorare, precum şi salariile de bază individuale majorate potrivit prevederilor art.51 se rotunjesc din 1 leu în 1 leu, în favoarea salariaţilor."

	Nemodificat 

	Nemodificat

	

	6.
	2. După articolul 5 se introduce un nou articol, articolul 51, cu următorul cuprins:

"Art.51. - Salariile de bază individuale, precum şi salariile de bază la limita maximă pentru unele funcţii prevăzute în anexele nr. I, II, IV şi V se majorează începând cu data de 1 aprilie 2008 faţă de nivelul stabilit potrivit prevederilor art. 5 alin. (5) lit. a), după cum urmează:

    a) cu 5% pentru nr. crt. 55 şi 56 din anexa nr. I şi nr. crt. 47 şi 48 din anexa nr. II;

    b) cu 10% pentru nr. crt. 7 - 9 şi, respectiv, 14 - 16 din anexa nr. I, nr. crt. 1 şi 4 din anexa nr. IV pct. 1), nr. crt. 1 din anexa nr. IV pct. 2), nr. crt. 1 - 5 şi, respectiv, 10 - 14 din anexa nr. V lit. A şi nr. crt. 1 - 6 din anexa nr. V lit. B;

    c) cu 15% pentru nr. crt. 3 din anexa nr. I lit. A, nr. crt. 3 din anexa nr. II lit. A, nr. crt. 2 şi 3 şi, respectiv, 5 - 7 din anexa nr. IV pct. 1), nr. crt. 2 din anexa nr. IV pct. 2), nr. crt. 6 - 9 şi, respectiv, 15 - 24 din anexa nr. V lit. A, nr. crt. 7 - 10 şi, respectiv, 11 - 20 din anexa nr. V lit. B şi nr. crt. 1 - 33 din anexa nr. V lit. C."


	Nemodificat 
	Nemodificat
	

	7.
	3. După articolul 51 se introduce un nou articol, articolul 52, cu următorul cuprins:

"Art.52. - Salariile de bază la limita minimă şi maximă majorate potrivit prevederilor art. 5 alin. (4) şi (5) şi art. 51 sunt prevăzute în anexele nr. I - V."

	Nemodificat 

	Nemodificat

	

	8.
	4. La articolul 6, alineatul (2) se modifică şi va avea următorul cuprins:

"(2) Indemnizaţiile de conducere sunt stabilite în procente din salariul de bază al funcţiei de execuţie şi sunt prevăzute în anexa nr. X."

	Nemodificat 
	Nemodificat
	

	9.
	5. La articolul 6, alineatele (5) şi (6) se modifică şi vor avea următorul cuprins:

"(5) Salariile de bază pentru funcţiile de conducere care fac parte din comitetul director al spitalelor publice se stabilesc de ministrul sănătăţii publice, respectiv de conducătorii ministerelor şi instituţiilor cu reţea sanitară proprie, sau, după caz, de managerul spitalului, între limitele minime şi maxime prevăzute în anexa nr. VI, pe baza criteriilor aprobate prin ordin al ministrului sănătăţii publice, prin ordin al conducătorilor ministerelor cu reţea sanitară proprie sau, după caz, printr-un act administrativ al conducătorilor instituţiilor cu reţea sanitară proprie. Limitele minime şi maxime prevăzute în anexa nr. VI sunt stabilite în funcţie de numărul de paturi al spitalului public.

(6) Salariile de bază pentru funcţiile de conducere de director, director adjunct ştiinţific, director adjunct financiar-contabilitate, director resurse umane şi contabil-şef din cadrul Institutului Naţional de Hematologie Transfuzională «Prof. dr. C.T. Nicolau» Bucureşti şi din centrele de transfuzie sanguină regionale, judeţene şi al municipiului Bucureşti sunt prevăzute în anexa nr. VII."


	Nemodificat 
	Nemodificat
	

	10.
	6. La articolul 6, după alineatul (6) se introduc două noi alineate, alineatele (7) şi (8), cu următorul cuprins:

"(7) Salariile de bază pentru funcţiile de conducere care fac parte din comitetul director al serviciilor de ambulanţă judeţene şi al municipiului Bucureşti se stabilesc de autoritatea de sănătate publică, între limitele minime şi maxime prevăzute în anexa nr. VIII, pe baza criteriilor aprobate prin ordin al ministrului sănătăţii publice.

(8) Salariile de bază pentru funcţiile de conducere din cadrul Centrului Naţional pentru Organizarea şi Asigurarea Sistemului Informaţional şi Informatic în Domeniul Sănătăţii Bucureşti sunt prevăzute în anexa nr. IX."


	Nemodificat 


	Nemodificat

	

	11.
	7. La articolul 7, alineatul (3) se modifică şi va avea următorul cuprins:

"(3) Personalul care beneficiază de salariu de merit se stabileşte o dată pe an, pentru o perioadă de 12 luni, după aprobarea bugetelor anuale, pe baza rezultatelor obţinute în activitatea desfăşurată în anul precedent, apreciată conform criteriilor elaborate de ordonatorul principal de credite, cu consultarea organizaţiilor sindicale reprezentative la nivel de unitate sau, după caz, a reprezentanţilor salariaţilor, acolo unde nu sunt astfel de organizaţii sindicale. În cazul în care pe parcursul anului intervin modificări ale funcţiei deţinute, care nu sunt imputabile persoanei beneficiare de salariu de merit, inclusiv modificarea funcţiei prin promovare, acordarea acestuia se menţine până la expirarea perioadei pentru care a fost stabilit. În cazul în care pe parcursul anului se întrerup raporturile de muncă ale unor beneficiari de salarii de merit, acestea se pot redistribui, de la data de întâi a lunii următoare, altor persoane pe perioada rămasă."


	Nemodificat 
	Nemodificat
	

	12.
	8. La articolul 8 alineatul (1), partea introductivă se modifică şi va avea următorul cuprins:

"Art.8. - (1) Personalul salarizat potrivit prezentei ordonanţe de urgenţă beneficiază de un spor de vechime în muncă de până la 25%, calculat la salariul de bază corespunzător timpului efectiv lucrat în program normal de lucru, astfel:".


	Nemodificat 
	Nemodificat
	

	13.
	9. După articolul 10 se introduce un nou articol, articolul 101, cu următorul cuprins:

"Art.101. - Personalul contractual încadrat în funcţii de execuţie sau de conducere, care prin natura atribuţiilor de serviciu prestează în mod sistematic activităţi peste durata normală a timpului de lucru sau desfăşoară sistematic activităţi în zilele nelucrătoare şi căruia nu i se poate acorda timp liber corespunzător şi nu beneficiază de prevederile art. 10, are dreptul la acordarea unui spor de până la 25%, calculat la salariul de bază. Categoriile de personal şi locurile de muncă se stabilesc de ordonatorul de credite la propunerea şefilor ierarhici."


	Nemodificat 
	Nemodificat
	

	14.
	10. La articolul 11 se introduce un nou alineat, alineatul (2), cu următorul cuprins:

"(2) De sporul prevăzut la alin. (1) pot beneficia şi persoanele care deţin titlul ştiinţific de doctor în alte domenii decât cele în care îşi desfăşoară activitatea, dacă ordonatorul de credite apreciază că titlul ştiinţific de doctor este util în activitatea desfăşurată şi în realizarea atribuţiilor din fişa postului."


	Nemodificat 
	Nemodificat
	

	15.
	11. La articolul 12, după alineatul (4) se introduce un nou alineat, alineatul (5), cu următorul cuprins:

"(5) Medicii care nu au contract individual de muncă cu unitatea sanitară care organizează serviciul de gardă şi care la nivelul acestei unităţi desfăşoară activitate numai în linia de gardă vor încheia cu această unitate sanitară publică un contract individual de muncă cu timp parţial pentru activitatea prestată în linia de gardă şi beneficiază numai de drepturile aferente activităţii prestate în linia de gardă, stabilite conform prevederilor art. 12. Salariul de bază se stabileşte la limita minimă prevăzută pentru funcţia şi gradul profesional în care aceştia sunt confirmaţi prin ordin al ministrului sănătăţii publice şi se utilizează pentru stabilirea tarifului orar."

__
	Nemodificat 
	1. La articolul I, punctul 11 se modifică şi va avea următorul cuprins:

“11. La articolul 12, după alineatul (4) se introduc două noi alineate, alineatele (5) şi (6), cu următorul cuprins:

Nemodificat
(6) Medicii care nu sunt încadraţi în spital dar efectuează gărzi într-o unitate sanitară beneficiază de aceleaşi drepturi salariale ca şi medicii din spital cu acelaşi grad profesional.”
Autor: Comisia pentru sănătate şi familie


	Pentru eliminarea discriminărilor financiare între cadrele care efectuează aceeaşi muncă.

	16.
	12. La articolul 13 alineatul (1), literele c) şi e) se modifică şi vor avea următorul cuprins:

"c) pentru activităţile care se desfăşoară în unităţile de urgenţă neurovasculare şi care solicită o încordare psihică foarte ridicată, precum şi pentru personalul din unităţi, secţii şi compartimente de boli infecţioase, care îşi desfăşoară activitatea în condiţii periculoase, un spor de până la 25% din salariul de bază;
    ............................................

e) pentru condiţii deosebit de periculoase: leprozerii, anatomie patologică, TBC, SIDA, dializă, personalul încadrat în blocul operator, recuperare neuromotorie, neuropsihomotorie, neuromuscular şi neurologică, psihiatrie, medicină legală, asistenţă medicală de urgenţă şi transport sanitar acordată prin serviciile de ambulanţă şi structurile de primire a urgenţelor - UPU - SMURD, UPU şi CPU -, secţii şi compartimente de ATI şi de terapie intensivă, secţii şi compartimente de îngrijiri paliative, epidemii deosebit de grave şi altele asemenea, stabilite de Ministerul Sănătăţii Publice, cuantumul sporului este de 50 - 100% din salariul de bază. Nivelul sporului se stabileşte de conducerea fiecărei unităţi sanitare cu personalitate juridică, de comun acord cu sindicatele reprezentative semnatare ale contractului colectiv de muncă la nivel de ramură sanitară şi cu încadrarea în cheltuielile de personal aprobate în bugetul de venituri şi cheltuieli."


	Nemodificat 
	2. La articolul I punctul 12, literele c) şi e) ale alineatului (1) al articolului 13 se modifică şi vor avea următorul cuprins:

"c) pentru activităţile care se desfăşoară în unităţile de urgenţă neurovasculare, de neurologie şi neurochirurgie şi care solicită o încordare psihică foarte ridicată, precum şi pentru personalul din unităţi, secţii şi compartimente de boli infecţioase, neonatologie, săli de naştere şi din laboratoarele de analize medicale  care îşi desfăşoară activitatea în condiţii periculoase, un spor de până la 25% din salariul de bază;

............................................

e) pentru condiţii deosebit de periculoase: leprozerii, anatomie patologică, TBC, SIDA, dializă, personalul sanitar de la camerele de gardă din spitalele de urgenţă, personalul încadrat în blocul  operator, precum şi medicii de specialitate chirurgicală, în punctele de transfuzii din spital, în laboratoarele de cardiologie intervenţională, în laboratoarele de endoscopie intervenţională,  recuperare neuromotorie, neuropsihomotorie, neuromuscular şi neurologică, psihiatrie, medicină legală, asistenţă medicală de urgenţă şi transport sanitar acordată prin serviciile de ambulanţă şi structurile de primire a urgenţelor - UPU - SMURD, UPU şi CPU -, secţii şi compartimente de ATI şi de terapie intensivă, secţii şi compartimente de îngrijiri paliative, epidemii deosebit de grave şi altele asemenea, stabilite de Ministerul Sănătăţii Publice, cuantumul sporului este de 50 - 100% din salariul de bază. Nivelul sporului se stabileşte de conducerea fiecărei unităţi sanitare cu personalitate juridică, de comun acord cu sindicatele reprezentative semnatare ale contractului colectiv de muncă la nivel de ramură sanitară şi cu încadrarea în cheltuielile de personal aprobate în bugetul de venituri şi cheltuieli."

Autor: Comisia pentru sănătate şi familie


	Deoarece şi chirurgii sunt expuşi în timpul desfăşurării operaţiilor aceloraşi pericole  ca şi întregul personal încadrat.

	17.
	13. La articolul 13, după alineatul (4) se introduce un nou alineat, alineatul (5), cu următorul cuprins:

"(5) Personalul contractual de specialitate medico-sanitar şi auxiliar sanitar din sectorul sanitar beneficiază de un spor lunar de prevenţie, în procent de 11% din salariul de bază, care se acordă începând cu drepturile salariale aferente lunii ianuarie 2008."
__
	Nemodificat 
	3. La articolul I, punctul 13 se modifică şi va avea următorul cuprins:

“13. La articolul 13, după alineatul (4) se introduc două noi alineate, alineatele (5) şi (6), cu următorul cuprins:

Nemodificat

(6) Personalul din unităţile sanitare beneficiază de un spor lunar de prevenţie, în procent de 11% din salariul de bază.”

Autor: Comisia pentru muncă şi protecţie socială şi Comisia pentru sănătate şi familie


	Pentru respectarea normelor de tehnică legislativă.

Pentru a beneficia de acest spor toate persoanele care, prin prisma activităţii desfăşurate, sunt expuse aceloraşi pericole ca şi personalul prevăzut la alin.(5).

	18.
	__
	-
La articolul I, după punctul 13 se introduce un nou punct, pct.131, cu următorul:

„131. La articolul 16, după alineatul (3) se introduce un nou alineat alin.(31), cu următorul cuprins:
(31) Cadrele didactice care au calitatea de funcţionar public pot desfăşura activitate integrată în cadrul normei de bază de la funcţia publică.”


	Se elimină.
Autor: Comisia pentru muncă şi protecţie socială 
	Nu se justifică introducerea unei astfel de prevederi.

	19.
	14. Articolul 17 se modifică şi va avea următorul cuprins:

"Art.17. - (1) Personalul contractual salarizat între limitele corespunzătoare funcţiei poate beneficia anual, în perioada mai - septembrie, de o creştere salarială prin evaluarea performanţelor profesionale individuale realizate în anul precedent, cu condiţia încadrării în nivelul alocaţiilor prevăzute pentru cheltuielile cu salariile în bugetul de venituri şi cheltuieli.

    (2) Pentru personalul încadrat şi care începând cu data de 1 aprilie 2008 urmează să beneficieze de salarizarea prevăzută în anexa nr. I, salariile de bază individuale se stabilesc pe funcţia, gradul sau treapta profesională avută, după cum urmează:

    a) la limita minimă, dacă salariul de bază individual se situează sub salariul de bază minim;

    b) se menţine salariul de bază individual, dacă acesta se situează între salariul de bază minim şi maxim;

    c) conform evaluării performanţelor profesionale individuale, cu respectarea prevederilor alin. (1)."


	Nemodificat 
	Nemodificat
	

	20. 
	15. La articolul 20, alineatul (4) se modifică şi va avea următorul cuprins:

"(4) Premiul anual se acordă în condiţiile prevăzute de lege."


	Nemodificat 
	Nemodificat
	

	21.
	16. După articolul 40 se introduc şapte noi articole, articolele 401 – 407, cu următorul cuprins:

"Art.401. - (1) Salariile de bază individuale pentru medicii din unităţile sanitare publice cu paturi cu personalitate juridică, cu excepţia medicilor din comitetul director, pot fi majorate sau diminuate în funcţie de realizarea indicatorilor specifici de performanţă ai managementului secţiei, compartimentului, laboratorului ori serviciului medical, cu încadrarea în bugetul de venituri şi cheltuieli repartizat secţiei, compartimentului, laboratorului sau serviciului medical.
    (2) Salariile de bază individuale ale medicilor pot fi majorate proporţional cu realizarea indicatorilor prevăzuţi la alin. (1), dar nu mai mult de 50% din nivelul salariului de bază individual.

    (3) În cazul în care salariul de bază individual al medicilor este stabilit la nivelul maxim, acesta poate fi depăşit cu procentul prevăzut la alin.(2) sau, după caz, la art.402.

    (4) Salariile de bază individuale ale medicilor, diminuate în condiţiile alin.(1), nu pot fi mai mici decât salariile de bază minime pe funcţii şi grade profesionale, prevăzute în prezenta ordonanţă de urgenţă.

Art.402. - În cazul în care spitalul sau, după caz, secţia, compartimentul, laboratorul ori serviciul medical dispune de venituri proprii, altele decât cele provenite din contractul încheiat cu casa de asigurări de sănătate, salariile de bază individuale ale medicilor pot fi majorate în condiţiile prevăzute la art.401 alin.(1), dar nu mai mult de 100%.
Art.403. - Majorarea sau, după caz, diminuarea salariilor de bază individuale ale medicilor se face trimestrial, după evaluarea indicatorilor de performanţă şi execuţia bugetului de venituri şi cheltuieli al secţiei, compartimentului, laboratorului ori serviciului medical.
Art.404. - (1) Procentul concret de majorare sau, după caz, de diminuare a salariilor de bază individuale ale medicilor se propune de şeful de secţie, laborator ori serviciu medical şi se aprobă de comitetul director al spitalului, pe baza criteriilor aprobate prin hotărâre a Guvernului.
    (2) Pentru şefii de secţie, laborator sau serviciu medical, precum şi pentru compartimentele aprobate distinct în structura spitalului, procentul concret de majorare ori, după caz, de diminuare a salariilor de bază individuale ale medicilor se propune de directorul medical şi se aprobă de managerul spitalului.

Art.405. - Majorarea salariilor de bază individuale ale medicilor, prevăzută la art. 401 şi 402, se face cu încadrarea în cheltuielile de personal prevăzute în bugetul de venituri şi cheltuieli al spitalului şi, respectiv, cu încadrarea în veniturile proprii, altele decât cele provenite din contractele încheiate cu casa de asigurări de sănătate.
Art.406. - Modificarea salariilor de bază individuale pentru medici, conform prevederilor art.401 – 405, se va reglementa prin acte adiţionale la contractul individual de muncă existent sau, după caz, la contractul de administrare.

Art.407. - (1) Soluţionarea contestaţiilor în legătură cu stabilirea salariilor de bază individuale, sporurilor, premiilor şi a altor drepturi care se acordă potrivit prevederilor prezentei ordonanţe de urgenţă este de competenţa ordonatorilor de credite.
    (2) Contestaţia poate fi depusă în termen de 5 zile de la data luării la cunoştinţă a actului administrativ de stabilire a drepturilor salariale.

    (3) Ordonatorii de credite vor soluţiona contestaţiile în termen de 10 zile.

    (4) Împotriva măsurilor dispuse potrivit prevederilor alin.(1), persoana nemulţumită se poate adresa instanţei de contencios administrativ sau, după caz, instanţei judecătoreşti competente potrivit legii, în termen de 30 de zile de la data comunicării soluţionării contestaţiei."


	Nemodificat 
	Nemodificat
	

	22.
	17. La articolul 41, alineatul (1) se modifică şi va avea următorul cuprins:

"Art.41. - (1) Salariile individuale ale personalului contractual din cabinetele medicale individuale, organizate conform prevederilor Ordonanţei Guvernului nr.124/1998 privind organizarea şi funcţionarea cabinetelor medicale, republicată, cu modificările şi completările ulterioare, din asistenţa medicală primară şi ambulatorie de specialitate se stabilesc prin negociere şi nu pot fi mai mici decât salariile de bază minime pe funcţii, grade şi trepte profesionale, prevăzute în anexa nr. I."


	Nemodificat 
	Nemodificat
	

	23.
	18. Articolul 412 se modifică şi va avea următorul cuprins:

"Art.412. - Pentru asigurarea stabilităţii, personalul din sistemul sanitar beneficiază în trimestrul II şi trimestrul IV al fiecărui an calendaristic de câte o primă de stabilitate ale cărei sumă şi mod de acordare se stabilesc prin hotărâre a Guvernului."

	Nemodificat 
	4. La articolul I punctul 18, articolul 412 se modifică şi va avea următorul cuprins:

"Art.412. - Pentru asigurarea stabilităţii, personalul din sistemul sanitar beneficiază în trimestrul al II-lea şi trimestrul al IV-lea al fiecărui an calendaristic de câte o primă de stabilitate al cărei cuantum şi mod de acordare se stabilesc prin hotărâre a Guvernului."
Autor: Comisia pentru muncă şi protecţie socială


	Pentru corectitudinea formulării.

	24.
	19. Articolul 45 se modifică şi va avea următorul cuprins:

"Art.45. -  Anexele nr. I - X fac parte integrantă din prezenta ordonanţă de urgenţă."

	Nemodificat 
	Nemodificat
	

	25.
	ART.II. - Pe data de 1 aprilie 2008, anexele nr.I-VIII la Ordonanţa de urgenţă a Guvernului nr.115/2004, aprobată cu modificări şi completări prin Legea nr.125/2005, cu modificările şi completările ulterioare, se modifică şi se înlocuiesc cu anexele nr.I-X la prezenta ordonanţă.


	Nemodificat 
	Nemodificat
	

	26.
	ART.III. - Ordonanţa de urgenţă a Guvernului nr.115/2004 privind salarizarea şi alte drepturi ale personalului contractual din unităţile sanitare publice din sectorul sanitar, publicată în Monitorul Oficial al României, Partea I, nr.1.138 din 2 decembrie 2004, aprobată cu modificări şi completări prin Legea nr.125/2005, cu modificările şi completările ulterioare, precum şi cu cele aduse prin prezenta ordonanţă, se va republica, după aprobarea acesteia prin lege, dându-se textelor o nouă numerotare.

	Nemodificat 
	Nemodificat
	

	27.
	Anexa nr.I

SALARII DE BAZĂ PENTRU PERSONALUL DE SPECIALITATE MEDICO-SANITAR ŞI AUXILIAR SANITAR din următoarele unităţi sanitare:

Spitale clinice judeţene de urgenţă, spitale judeţene de urgenţă, spitale regionale

Spitale clinice de specialitate de urgenţă

Spitale clinice, spitale de urgenţă

Spitale de specialitate

Institute şi centre medicale

Institute şi centre de sănătate publică

Institute de medicină legală

Servicii de Ambulanţă

................................................


	Nemodificată
	5. La Anexa nr.I, partea introductivă se completează după cum urmează:
............................................

Centrele de transfuzie sanguină judeţene şi al municipiului Bucureşti.

................................................

Autor: Comisia pentru sănătate şi familie


	Pentru respectarea normelor de tehnică legislativă. 

Prevedere  necesară.



	28.
	Anexa nr.II


	Nemodificată
	Nemodificată
	

	29.
	Anexa nr.III


	Nemodificată
	Nemodificată
	

	30.
	Anexa nr.IV


	Nemodificată
	Nemodificată
	

	31.
	Anexa nr.V


	Nemodificată
	Nemodificată
	

	32.
	Anexa nr.VI


	Nemodificată
	Nemodificată
	

	33.
	Anexa nr.VII


	Nemodificată
	Nemodificată
	

	34.
	Anexa nr.VIII


	Nemodificată
	Nemodificată
	

	35.
	Anexa nr.IX


	Nemodificată
	Nemodificată
	

	36.
	Anexa nr.X


	Nemodificată
	Nemodificată
	


II. Amendamente respinse

	Nr. crt.
	Text iniţial
	Amendamentul propus 

 şi autorul acestuia
	Motivarea amendamentelor
	Camera 

Decizională

	1
	__
	Comisia pentru sănătate şi familie a propus introducerea în Legea de aprobare, a unui text nou, cu următorul cuprins:

„3. După punctul 12 al articolului I, se introduce punctul 12¹ cu următorul cuprins: 

«12¹. La articolul 13, alineatul (4) va avea următorul cuprins:

(4) Personalul din sistemul sanitar beneficiază, lunar, de un spor de prevenţie  de 11% din salariul de bază.»”


	Argumente pentru susţinere

În activitate de prevenţie este angajat întreg personalul din sistemul sanitar.
Argumente pentru respingere:

Textul a fost reformulat ca alin.(6) la art.13 pentru exigenţe de tehnică legislativă, întrucât alin.(4) al art.13 există în O.U.G. nr.115/2004. 

S-a considerat oportună acordarea sporului de prevenţie numai personalului care îşi desfăşoară activitatea în  unităţile sanitare, întrucât numai pentru acesta există riscul de îmbolnăvire.

	Camera Deputaţilor

	2
	(text Senat)

-
La articolul I, după punctul 13 se introduce un nou punct, pct.131, cu următorul:

„131. La articolul 16, după alineatul (3) se introduce un nou alineat alin.(31), cu următorul cuprins:

(31) Cadrele didactice care au calitatea de funcţionar public pot desfăşura activitate integrată în cadrul normei de bază de la funcţia publică.”


	Comisia pentru sănătate şi familie propune menţinerea textului.
	Argumente pentru susţinere:
Prin acest text se dă posibilitatea cadrelor didactice care sunt şi funcţionari publici să realizeze activitatea integrată în cadrul spitalelor.

Argumente pentru respingere:

Textul a fost eliminat întrucât excede cadrului de reglementare al O.G. nr.17/2008.
	Camera Deputaţilor



PREŞEDINTE, 









PREŞEDINTE,


Acad. prof. univ. dr. MIRCEA IFRIM 




GHEORGHE BARBU

